સીઆઇડી ક્રાઇમને તપાસ સોંપાયા બાદ ગઇકાલે જ સીઆઇડી દ્વારા સિટની રચના કરવામાં આવી હતી. જેમાં સાત પોલીસ અધિકારીઓની નિમણુંક કરવામાં આવી છે. સિટની રચના થયાના થોડા કલાકો બાદ જ તપાસનીસ ટીમે ગોંડલ પહોંચી જઇ ઘટનાસ્થળની મુલાકાત લઇ ઝીણવટભરી તપાસ શરૂ કરી છે. સિટની આ ટીમની કામગીરીનું સુપરવિઝન ડીઆઇજી દિપાંકર ત્રિવેદી કરી રહ્યા છે. આ સંજોગોમાં આજે સિટની તપાસનો રિપોર્ટ આવ્યા બાદ તેનો અભ્યાસ કરી જો ગુનાઇત કૃત્ય જણાશે તો ફરિયાદ દાખલ કરવામાં આવનાર હોવાનું આધારભૂત સાધનો દ્વારા જાણવા મળે છે.